**ជំនួយគាំទ្រពេលមានទុក្ខសោក និងការតក់ស្លុតសម្រាប់អ្នកដែលបានប៉ះពាល់ដោយ COVID-19 នៅក្នុងផ្នែកថែទាំមនុស្សចាស់**

រដ្ឋាភិបាលអូស្ត្រាលីកំពុងផ្ដល់មូលនិធិដល់សេវាកម្មនានាដើម្បីផ្ដល់ជំនួយគាំទ្រដល់ការមានទុក្ខសោក ការបាត់បង់ និងការតក់ស្លត់សម្រាប់ផ្នែកថែទាំមនុស្សចាស់។ សេវាកម្មទាំងនេះមានសម្រាប់អ្នកស្នាក់នៅកន្លែងថែទាំមនុស្សចាស់ អ្នកទទួលបានការថែទាំនៅតាមផ្ទះ មនុស្សជាទីស្រឡាញ់របស់ពួកគេ និងបុគ្គលិកថែទាំមនុស្សចាស់។ អ្នកអាចប្រើប្រាស់សេវាកម្មទាំងនេះដោយខ្លួនឯង ឬអនុញ្ញាតឱ្យមនុស្សជាទីស្រឡាញ់ និងសហគមន៍របស់អ្នកដឹងអំពីសេវាកម្មទាំងនោះ។

សេវាកម្មទាំងនោះគឺឥតគិតថ្លៃសម្រាប់មនុស្សគ្រប់រូបដើម្បីប្រើប្រាស់។

អង្គការទាំងអស់នោះមានការគោរពវប្បធម៌ សាសនា អត្តសញ្ញាណ និងរបៀបរស់នៅរបស់មនុស្ស។ ប្រសិនបើអ្នក ឬមនុស្សជាទីស្រឡាញ់ម្នាក់របស់អ្នកត្រូវការអ្នកបកប្រែផ្ទាល់មាត់ សូមទូរសព្ទទៅសេវាបកប្រែផ្ទាល់មាត់ និងបកប្រែសរសេរតាមលេខ **131 450**។ ស្នើសុំភាសារបស់អ្នក និងសេវាកម្មដែលអ្នកចង់ភ្ជាប់ទៅ។

**ជំនួយគាំទ្រពេលមានទុក្ខសោក និងការបាត់បង់**

**ការពិគ្រោះយោបល់តាមទូរសព្ទ៖**

មជ្ឈមណ្ឌលអូស្ត្រាលីសម្រាប់ការទុក្ខសោក និងការមានអ្នកណាម្នាក់ស្លាប់ចោល ជួយដល់បុគ្គលិកថែទាំមនុស្សចាស់ អ្នកផ្ដល់សេវាថែទាំមនុស្សចាស់ ក្រុមសាសនា និងសហគមន៍ដើម្បីជួយគាំទ្រដល់សហគមន៍របស់ពួកគេដែលមានទុក្ខសោក និងការបាត់បង់ដោយសារ COVID-19។ ទូរសព្ទទៅលេខ **1800 222 200** សម្រាប់ដំបូន្មានស្ដីពីរបៀបដើម្បីជួយសហគមន៍របស់អ្នក។

នៅពេលអ្នកហៅទូរសព្ទ អ្នកអាចនិយាយទៅកាន់ពួកគេអំពីអ្វីដែលអ្នកត្រូវការដើម្បីជួយគាំទ្រដល់អ្នក ឬមនុស្សជាទីស្រឡាញ់របស់អ្នក។ នេះអាចរួមមានការពិគ្រោះយោបល់ជាក្រុម ឬវគ្គពិគ្រោះយោបល់មួយទល់នឹងមួយជាមួយគ្រូពេទ្យតាម telehealth (តាមទូរសព្ទ ឬការជួបតាមវីដេអូ) ឬជួបមនុស្សផ្ទាល់។

មជ្ឈមណ្ឌលអូស្ត្រាលីសម្រាប់ការទុក្ខសោក និងការមានអ្នកណាម្នាក់ស្លាប់ចោល មានបុគ្គលិកនិយាយពីរភាសាដែលធ្វើការជាមួយអតិថិជនជាភាសាអារ៉ាប់ ភាសាឆេក ភាសាហ្វាស៊្សី ភាសាបារាំង ភាសាអ៊ីតាលី ភាសាជប៉ុន ភាសាម៉ាលធីស ភាសាស៊ីនហាឡា ភាសាតាមិល ភាសាអេស៉្បាញ និងភាសាយិដដីស។ ស្នើសុំភាសារបស់អ្នកនៅពេលហៅទូរសព្ទ។ សម្រាប់ភាសាផ្សេងទៀត សូមហៅទូរសព្ទទៅសេវាបកប្រែផ្ទាល់មាត់ និងបកប្រែសរសេរជាមុនសិនតាមលេខ **131 450** និងសួររកមជ្ឈមណ្ឌលអូស្ត្រាលីសម្រាប់ការទុក្ខសោក និងការមានអ្នកណាម្នាក់ស្លាប់ចោល។

មជ្ឈមណ្ឌលអូស្ត្រាលីសម្រាប់ការទុក្ខសោក និងការមានអ្នកណាម្នាក់ស្លាប់ចោលក៍ជួយគាំទ្រដល់ការប្រើប្រាស់ភាសា Auslan សម្រាប់មនុស្សគរ និងមនុស្សមានបញ្ហាពិបាកស្ដាប់ផងដែរ។

**ជំនួយគាំទ្រដល់ជំងឺវង្វេងស្មារតី៖**

អង្គការជំនួយគាំទ្រដល់ជំងឺវង្វេងស្មារតីអូស្ត្រាលី (Dementia Support Australia) ផ្ដល់ជំនួយ 24 ម៉ោង នៅទូទាំងប្រទេសអូស្ត្រាលី មាន 365 ថ្ងៃ ក្នុងមួយឆ្នាំ។ ពួកគេផ្ដល់ដំបូន្មាន និងការណែនាំទៅដល់មនុស្សដែលថែទាំអ្នកណាម្នាក់ដែលមានជំងឺវង្វេងស្មារតី។ ទូរសព្ទទៅពួកគេតាមលេខ **1800 699 799**។ ប្រសិនបើអ្នក ឬមនុស្សជាទីស្រឡាញ់របស់អ្នកត្រូវការអ្នកបកប្រែផ្ទាល់មាត់ សូមទូរសព្ទទៅសេវាបកប្រែផ្ទាល់មាត់ និងបកប្រែសរសេរតាមលេខ **131 450** និងសួរកអង្គការជំនួយគាំទ្រដល់ជំងឺវង្វេងស្មារតីអូស្ត្រាលី (Dementia support Australia)។

**ការតស៊ូមតិ៖**

បណ្ដាញតស៊ូមតិមនុស្សមានអាយុកាន់តែចាស់ (Older Persons Advocacy Network) ផ្ដល់សេវាតស៊ូមតិលើការថែទាំមនុស្សចាស់នៅទូទាំងប្រទេសអូស្ត្រាលី។ ប្រសិនបើអ្នកកំពុងមានបញ្ហាជាមួយនឹងសេវាថែទាំមនុស្សចាស់ដែលអ្នកកំពុងទទួល នោះពួកគេអាចជួយបាន។ បណ្ដាញតស៊ូមតិមនុស្សមានអាយុកាន់តែចាស់ (Older Persons Advocacy Network) ផ្ដល់ជូនការតស៊ូមតិដោយឥតគិតថ្លៃ មានលក្ខណៈសម្ងាត់ និងការតស៊ូមតិដោយឯករាជ្យ ផ្ដល់ជូនព័ត៌មាន និងការអប់រំដល់មនុស្សមានអាយុកាន់តែចាស់ ដល់ក្រុមគ្រួសារ និងអ្នកតំណាងរបស់ពួកគេ។ ទូរសព្ទទៅពួកគេតាមលេខ **1800 700 600**។ ប្រសិនបើអ្នក ឬមនុស្សជាទីស្រឡាញ់របស់អ្នកត្រូវការអ្នកបកប្រែផ្ទាល់មាត់ សូមទូរសព្ទទៅសេវាបកប្រែផ្ទាល់មាត់ និងបកប្រែសរសេរតាមលេខ **131 450** និងសួររកបណ្ដាញតស៊ូមតិមនុស្សមានអាយុកាន់តែចាស់ (Older Persons Advocacy Network)។

**ព័ត៌មានបន្ថែមអំពី COVID-19**

ជាការសំខាន់ត្រូវបន្តទទួលបានព័ត៌មានតាមរយៈប្រភពផ្លូវការនានា។ ចូលមើល health.gov.au ឬហៅទូរសព្ទទៅខ្សែទូរសព្ទជំនួយវីរុសកូរ៉ូណា (Coronavirus) ថ្នាក់ជាតិតាមលេខ   
**1800 020 080**។ សម្រាប់សេវាបកប្រែផ្ទាល់មាត់ និងបកប្រែសរសេរ សូមហៅទូរសព្ទទៅលេខ **131 450** និងសួររកខ្សែទូរសព្ទជំនួយវីរុសកូរ៉ូណា (Coronavirus) ថ្នាក់ជាតិ។